JUMAL KÕNELEB
Tere jälle!
Kas sind vaevab selline mõte: "Mida teised minust arvavad?"
Mõnikord võivad sellised mõtted olla väga kurnavad,
kui ei anna kuidagi rahu, mida mõni inimene mõtleb
või miks mõni teine mind sellise pilguga vaatab.
Kui kogu aeg mõtleme, mida teised minust mõtlevad,
siis röövib see ka ööune.
Me ei või ju päriselt kunagi teada, mida teised meist mõtlevad
ja mõnikord on parem, et me seda ei teagi.
Kas sind vaevavad sellised asjad?
Kui sind see vaevab või isegi piinab, siis tahame just täna sind aidata.
Kooli ja lasteaeda rajades saime oma motoks ühe kirjakoha.
Johannese 15:12
"..armastage üksteist, nagu mina olen armastanud teid!"
Me teeme tööd koolis ja lasteaias.
Meie töö on lastekasvatus.
Üheksakümmend protsenti ajast me tegeleme seal õpetamisega.
Lapsed õpivad ühiskonnaõpetust,
matemaatikat, emakeelt, terviseõpetust ja teisi aineid.
Õpetus hõlmab laia valdkonda.
Selle õpetustöö alt jookseb läbi nagu üks veesoon.
See on armastusetöö.
"Armastage üksteist!"
Me praktiseerime inimsuhteid.
Selles ongi peamiselt küsimus.
Kuidas olla koos?
Kuidas oleks koos hea olla?
Kuidas käituda, et teistega koos oleks lihtne ja hea olla?
Meil on kokku ligi sada last ja peale nende veel täiskasvanud.
Mõistagi tekib eri väljakutseid.
Mida siis Issand selle all mõtleb, kui Ta sedasi ütleb:
"armastage üksteist, nagu mina olen armastanud teid!"
Kuidas see peaks meid aitama just selles inimsuhete küsimuses?
Koolis tuleb seda sageli ette, eriti teismeliste seas.
Teismelised mõtlevad sageli, mida kaaslased neist arvavad.
Mõne õpilase ja noore jaoks on see väga raske küsimus.
Kas ma tohiksin joonistada? - Nüüd sa tohid joonistada!
Ma joonistan ise siis hiljem. - Ma olen osav joonistaja!
Kas sa ei ütle selle peale midagi? - Ei. Ma olen täitsa vait.
Kuidas inimsuhted tavaliselt toimivad?
Joonistan siia Joy või Jani.
Janil pole nii pikki juukseid.
Oleme oma inimsuhetes üsna ebakindlad.
Minu ümber on inimesi, kes on samuti ebakindlad.
Meil kõigil on erinevad nõrkused ning meid rõhuvad asjad.
Vahel läheb paremini, teine kord halvemini.
Oleme täiesti tavalised inimesed.
Meil kõigil on inimestena omad kindlad vajadused.
Meil on vaja olla tunnustatud, meil on tähelepanuvajadus.
Vajame, et meid ära kuulataks ning vajame sõprust ja armastust.
Otsin seda sõprust, armastust, lohutust
ja soovide täitumist teistelt inimestelt.
See ei pruugi õnnestuda.
Teistel on samasugused raskused.
Teistelt tulev sõbralikkus ei pruugi olla eriti täiuslik.
Kas polegi? - Kas te pole seda märganud?
Püüan leida enese ümber inimesi,
kes paneks mind hästi tundma ja teeks minu olemise heaks.
Mõtlen päris palju selle peale,
mida teised mõtlevad ja kuidas nad mind kohtlevad.
Võimalik, et püüan teisi ka kuidagi välja koolitada.
Sa peaksid olema teistsugune!
Sa peaksid olema ikka veidi parem!
Miks sa tegid nii?
Miks sa mind niimoodi vaatasid?
Sa ei tervitanud mind, kui ma sisse astusin!
Sa jälle hilinesid!
Sa ei taha vist olla minuga koos!
Me mõtleme palju teiste üle.
Pilk on suunatud teiste peale.
See on päris raske.
Kui õpime Issandat tundma, siis kogu see asi muutub.
Kõik hakkab toimima teistmoodi.
Ma õpin Teda tundma ja Ta on minu jaoks esikohal.
Tema on "agape" ehk väljateenimatu armastus.
Kellelgi teisel ei ole seda väljateenimatut agape - armastust.
Ometi on oluline, mida ütlesid, et iga inimene vajab armastust.
Meid on sellisteks loodud.
Kuna me seda vajame, siis selle mahategemine ei aita.
Jumal tahab meid aidata, sest Ta teab, et oleme sellised.
Igaüks meist vajab armastust.
Meid on sellisteks loodud.
Tähtis on teada, kust seda armastust otsida.
Tema on valgus ja Temas ei ole mingit pimedust.
Võtan punase viltpliiatsi, sest Tema on armastus.
Tee väikesed südamekesed ka.
Temast tuleb rahu, armastus, rõõm, turvatunne ja headus.
Ta on valgus ja Temas pole mingit pimedust.
Ta on kogu lohutuse Isa.
Tema on valguste Isa.
Tema on elava vee allikas.
Temast hoovab armastust ja imelist rahu.
Mina elan siin Tema lähedal.
Ma olen siin nii rõõmus.
Ma veedan Temaga aega ja tangin Tema armastust.
Ma saan Temalt täidetud tunde, mida ma otsin.
Ma veedan Temaga aega nii palju, et see tõesti täidab mind
ning mul on päriselt turvaline ja hea olla.
Ma päriselt hakkan tundma,
et mind armastatakse ja mind aktsepteeritakse.
Kõigeväeline Jumal armastab mind!
Minu sisemus täitub sellega.
Minu süda saab täidetud.
Sel hetkel on mul jõudu teisi armastada.
Ka neid, kes on pahas tujus.
Isegi selliseid, kes ei armasta mind alati vastu.
Ka keerulisi inimesi.
Jõud inimsuhetes toimib erilisel viisil.
Allikaks on Jumal, sealt tuleb see minusse
ja kui mina olen täitunud, siis voolab see teisteni.
Ma jaksan teisi armastada.
See on hoopis vastupidine suund.
Ma ei püüa enam teistelt rebida ja nõuda armastust.
Ma ei ürita enam panna teisi minu vajadusi täitma.
Minu jõud tuleb Jumalalt ja mina jaksan armastada teisi.
Kui oleks koos kasvõi mõned sellised inimesed,
kelle jõuvarud on Jumalas ja nad jaksavad teisi armastada!
Mina jaksan armastada teda ja tema on samasugune.
Ka tema ellu tuleb Jumala armastus ja tema armastab mind vastu.
Imeline!
Nii saab ehitada imelisi inimsuhteid.
Jõud tuleb kogu aeg Issandalt.
Põhimõte inimsuhete ehitamiseks on seega tavalisest päris erinev.
Sellel on teine vundament.
Kes teab mitu abielu paraneks,
kui kumbki osapool leiaks tõelise armastuse allika,
selle asemel, et otsida teineteisest täiuslikkust.
Kui seda täiust ei leita, siis vahetatakse paarilist.
Otsitakse keegi, kes oleks veel täiuslikum.
Tahame julgustada sind ja meid kõiki samal ajal,
et täiuslikku ei olegi olemas!
Pole olemas täiuslikku inimest või abikaasat!
Pole olemas täiuslikku kogudust või töökohta.
Pole olemas täiuslikku pastorit, ega ka täiuslikku ülemust.
Pole täiuslikku isa ega ema.
Keegi meist ei ole täiuslik, aga Jumal on täiuslik!
Tohutult vabastav,
kui saame Temalt seda, mida vaid Tema suudab anda.
Me näeme ka Piiblist, et Vana Testamendi prohvetid
ja Uue Testamendi jüngrid olid väga julged.
Mõnikord lausa imekspandavalt julged.
Nad ei kartnud ega mõtelnud, mida teised neist arvavad,
kui ma kuulutan evangeeliumi või kuulutan Jumala Sõna.
Nad seisid julgetena isegi kuningate ees.
Hea kirjakoht on Apostlite tegudes 4:13.
Peetrus ja Johannes viidi Suurkohtu ette süüdistatavaiks.
"Nähes Peetruse ja Johannese kartmatust
ja teada saades, et nad on õppimata ja lihtsad mehed,
panid nad seda imeks."
Kuidas need kaks meest julgevad seista meie ees
ja kuulutada evangeeliumi ilma igasuguse hirmuta?
Kuidas nad julgevad enam - vähem veel väita,
et nad tunnevad Jumalat meist paremini?
Lugu läheb veel edasi.
Saladus on järgmises salmis.
"Nad tundsid ära, et need mehed olid olnud Jeesuse kaaslased."
Nad tundsid ära, et need mehed olid olnud Jeesuse kaaslased.
Jeesus tegi nad tugevaks Püha Vaimu ligiolu kaudu.
Piibel ütleb, et me armastame, sest Ta on meid esmalt armastanud.
Kuidas võiksime iialgi armastada, nagu Jumal meilt seda ootab,
kui me ei tunneks ise Tema armastust?
Kuidas võiksin rääkida Joyst, kui ma teda ei tunneks?
Jutt on täpselt samast asjast!
Imeliselt vabastav on lõpetada inimestest täiuse otsimine,
samuti abikaasast täiuse otsimine ja leida see täius Jumalas.
Tema on täiuslik!
Me oleme nagu need kausikesed. - Lauanõud.
Mul on täna jälle rekvisiidid kaasas. - See on hea asi.
Me oleme nagu kausid ja meie sees on tühimik.
Meie sees on auk.
Selline koht, mille ainult Jumal võib täita.
Meis kõigis on vajadus saada heakskiidetud,
vajadus tingimusteta armastuse järele,
vajadus olla nähtav ja ära kuulatud,
vajadus olla kohe väga oluline kellegi jaoks.
Nii kaua kui otsin seda mujalt, siis ei saa ma kunagi olla rahul.
Tavaliselt otsime rahuldust ja armastust teistelt inimestelt.
Me oleme kaks tühja kaussi.
Püüan panna teist ennast armastama.
"Tee nüüd minust ometi välja! Miks sa ei teinud nii?"
Püüan seda teist muuta, eriti oma abikaasat näiteks,
et temast saaks selline, nagu mina tahaks, et ta oleks.
Kui me siis tülitseme, siis ütleme teineteisele halvasti,
nõuame teineteiselt asju ja siia hakkab tekkima mõrasid.
Need hakkavad katki minema.
Kirjas galaatlastele 5:15 ütleb Paulus:
"Kui te aga üksteisega purelete ja kisklete,
siis vaadake, et te üksteist hoopis alla ei neela!"
Teame ju, et tülidega suhetes tekivad meis mõrad.
Süda murdub ja olemine muutub aina hullemaks.
Siin öeldakse, et me ei hävitaks teineteist hoopis ära.
Selline tülitsemine on tõsine ja teeb palju kahju.
See teeb väga palju haiget.
Jumala plaan polnud selline.
See kujutab Issandat, kes on täis armastust ja armu.
Tema on täis lohutust, mida me vajame.
Kui ma veedan Temaga aega, siis Ta täidab mind.
Tema on elava vee allikas.
Piibel ütleb, et meist kõigist voolab elavat vett.
Kui veedan Temaga rohkem aega, siis Ta täidab mind.
Täidab nii, et see voolab üle.
Karikas on pilgeni täis.
Kui mul on sõber, kes teeb sama ja täitub Issanda armastusega.
Mu sisemised vajadused saavad täidetud.
Täidetud saab vajadus tunnustuse ja märkamise järgi.
Meid on kaks, kes on täis Jumala armastust.
Me suudame pöörata ka teineteisele tähelepanu.
Anda üksteisele soojust ja sõbralikkust.
Kiri koloslastele 2:10:
"teie olete saanud osa tema täiusest.."
Esimene kiri korintlastele 1:30.
"Aga teie olete tema tõttu Kristuses Jeesuses,
kes on saanud meile tarkuseks Jumalalt
ning õiguseks ja pühitsuseks ja lunastuseks."
Õigupoolest on küsimus uues eluviisis.
Eluviisist, milles veedetakse regulaarselt aega Issandaga koos.
Nii see on.
Pole ka vahet, milline oli sinu lapsepõlv.
Jumal on täiuslik armastus.
Ta suudab täita kõik su vajadused ja parandada kõik su haavad.
Suudab teha tühjaks selle, mis on läinud katki -
mida ükski lapsevanem tagantjärele ei suuda teha.
Terapeudid ei suuda seda.
Me võime nende abi siiski vajada.
Kuid ka terapeudi kaudu parandab Jumal sinu haavad.
Tema on armastuseallikas.
Tema on armastus.
Ta on üleni täiuslik.
Turvaline on toetuda Temale
ja Piibli sõnu kasutades: juurduda Temasse.
Nüüd on minu kord joonistada!
Kui hakkasin Jumalaga koos aega veetma,
siis esimese asjana tundsin, et Ta ütles mulle:
"Jan, ma armastan sind!"
Mul oli alguses veidi keeruline seda vastu võtta.
Otsustasin siiski uskuda sellesse.
Põnev on kuulata, kui inimesed räägivad sellest,
mida nad on kuulnud Jumalat enesele rääkivat.
Sageli Jumal alustuseks ütleb just seda sama:
"Ma armastan sind!"
Need on samad sõnad, mida Jeesus kuulis peale ristimist.
"See on minu armas Poeg, kellest mul on hea meel!"
Luuka evangeeliumis öeldakse otse:
"Sina oled mu armas Poeg, sinust on mul hea meel!"
Mõnikord kohtab külma ja ükskõikset suhtumist.
Peale seda need inimesed lähevad ära
ja jätkavad samas meeleolus, milles nad olid enne palvetamist.
Mõnikord takerdume oma tunnetesse.
Joonistan nüüd sellise skeemi, mille keskel on meie tunded.
Sageli mõtleme nii: "Mul on selline tunne,
et ma ei meeldi kellelegi ja olen üsna vilets vennike."
See saab meie identiteediks.
Ma tunnen et olen vilets.
Kui ma midagi teen - kirjutan siia: "tegu".
Sellise suhtumisega, et olen vilets,
siis ma sageli kukun läbi ja asjad ei pruugi õnnestuda.
Ebaõnnestumine muudab mu enesetunde veelgi viletsamaks.
Kui mul on selline tunne, et ma ei suuda midagi
ja teod ka tõestavad, et ma ei suuda midagi,
siis see võib tasapisi mõjutada mu iseloomu.
Kirjutasin siia "iseloom".
Ehk saab käekirjast aru.
Minu iseloom kujuneb viletsaks, sest olen õnnetu ja väga rumal.
Meie tunnetest saab tõde meie enese kohta.
Oma hingehoiutöös näen sageli, et tunded on millestki tekkinud.
Sageli on asja taga mõni mõte.
See mõte, et olen vilets.
See mõjutab minu tundeid.
Sageli on selle mõtte taga sõnad.
Halvimal juhul lapsepõlves
öeldi meile mitu korda, et me ei kõlba kuhugile.
Miks ma seda joonistasin?
Tahtsin näidata seda, et see osa võib tunduda tõena.
"Ma olen vilets. Ma tunnen seda. Ma ei saa sellest kunagi üle.
Olen lihtsalt nii õnnetu!"
Kui keegi meie eest palvetab ja ütleb:
"Jumal armastab sind! Sa oled väga oluline!",
siis vastame: "Kena kuulda, aga tõde on, et tunnen teisiti!"
Ometi see kogetav tunne on sündinud mingi mõtte tõttu
või hoopis kellegi teise inimese öeldud sõnade tõttu.
Kui nüüd mõtleme, et meie enesetunne ja minapilt
sõltuvad teiste arvamusest, siis võibki nii olla.
Teiste sõnad mõjutavad mõtteid, mõtetest saavad tunded
need omakorda mõjutavad tegusid ja iseloomu
ja korraga me olemegi täielikult viletsad vennikesed.
Mitte selle pärast, et me seda päriselt oleksime,
vaid sõnad on teinud meid sellisteks.
Sõnad mõjutavad mõtteid, mõtted mõjutavad tundeid,
tegudest saavad halval juhul kombed ja see mõjutab meie iseloomu.
Ma joonistasin selle seetõttu,
et kui see kord algab sõnadest, siis me võime muuta neid sõnu.
Kui sõnad muudavad mõtteid, võime hakata mõtlema teisiti!
Me tahame ju muuta seda osa - tahame, et meil oleks hea tunne.
Tahame seesmiselt tunda hästi ning et me kõlbame.
Jumal armastab mind.
Tahame jõuda selleni, et meil on hea enesetunne.
Joonistan siia südame.
Hea enesetunne.
Teen teise südame veel.
Me tahame, et see oleks tõde.
Selles peitub väljakutse.
See nõuab sageli seda,
et me hakkame rääkima ja mõtlema teisiti.
Pole vaja oodata,
kuni keegi meie eest palvetab, et tekiks hea enesetunne.
Mõnikord see tekib küll ka nii.
Kui vanad sõnad ja vanad mõtted on ikka alles,
siis see tunne kaob ja meie enesetunne ei muutu.
Seetõttu ütleb Piibel, et peame uuendama meeled.
Kuidas on see kirjakoht täpselt?
"Ja ärge muganduge praeguse ajaga,
vaid muutuge meele uuendamise teel."
Muutuge meele uuendamise teel.
Meel tähendab just mõtteid ja sõnu.
Muutke omi mõtteid ja muutke omi sõnu.
"..et te katsuksite läbi, mis on Jumala tahtmine.."
Mitte tingimata see, mida keegi teine inimene arvab!
"mis on Jumala tahtmine,
mis on hea ja meelepärane ja täiuslik."
Mõnikord see nõuab tööd.
Tahan sind julgustada märkama, et sa võid muuta oma enesetunnet
lihtsalt muutes seda, mida mõtled ja ütled enese kohta.
Luban sulle, kuigi su praegused mõtted enda kohta on vaid sünged,
siis neid muutes mõjutab see tasapisi su tundeid,
seejärel su tegutsemist ja siis sinu iseloomu.
Iva pole positiivsete mõtete valimises ja pähe sisendamises,
vaid mida Jumal meist mõtleb.
Aamen. Täpselt nii!
Mida Jumal meist mõtleb?
Mida Jumal minu kohta arvab?
Mida Kõikvõimas Taeva ja maa Looja päriselt Joyst arvab?
Piibel ütleb, et tõde teeb teid vabaks.
Just nimelt tõde.
Tõde Joy kohta on see, et ma olen Tema armas tütar.
Tõde on see, et Ta on surnud minu eest.
Ta maksis minu eest kalli hinna!
Ma ei saa seega rääkida endast halba, isegi kui tahaksin.
Ta on maksnud minu eest nii kallist hinda!
Ta ütleb, et mind on loodud kardetavalt imeliselt.
Isegi minu neerud on Tema valmis kudunud.
Ta ütleb, et Temal on minu jaoks tulevik ja lootus.
Kogu see Piibel räägib sellest!
Ma satun sellest kohe väga hoogu!
Kogu see raamat on täis imelisi julgustavaid sõnu.
Nüüd palvetame.
Tahame sind julgustada uurima, mida Jumal sinust arvab!
Hakka mõtlema ja ütlema selle järgi.
Su enesehinnang tõuseb!
Nagu Joy ütles, et Jumala Sõna on tõde!
Need pole lihtsalt toredad sõnad.
Kui Jumal ütleb, et armastab meid, siis Ta mõtleb seda tõsiselt!
Tänu, Taevaisa, et saame kõik julgustust,
saame kiinduda ja juurduda Sinusse!
Issand, Sinu Sõna on tõde.
Tunnen, et Issand tahab öelda kõigile meile:
"Minu silmis oled Sa mõõtmatult kallihinnaline!"
Mina olin valmis sinu eest surema. Sa oled nii kallihinnaline minule."
Nii ütleb Issand: "Ära usu valesid vaid tõde.
Minu Sõnad on tõde ja see teeb sind vabaks!"
Tänu, Issand, et õnnistad meid kõiki
ja me saame kõik juurduda sinu armastusse
ja selle läbi olla vabad!
Jeesuse nimel, aamen.
Tahame taas tänada kõiki, kes on saatnud meile e-kirju,
sõnumeid ja neid, kes on meile helistanud.
Oleme saanud kõnesid ka välismaalt, kus vaadatakse meie saadet.
Aitäh teile kõigile!
Kui soovite omalt poolt toetada selle saate valmimist,
võite helistada numbrile 9001777
Kõne hind Eestis on 7 eurot.
Võite kasutada ka kontonumbreid, mida näete ekraanil.
Olge kõik õnnistatud Jeesuse nimel!
Aamen.
TV7 arvelduskontod Swedbank EE052200221048388411 SEB EE441010220109461019 Saaja: Taevas TV7
Tõlge: Meeli ja Marko Martin